বিশ্ব এখন এক বড় ধরনের ক্রান্তিকাল অতিক্রম করছে। বড় বড় ধ্বংসের মধ্য দিয়ে পৃথিবী বদলায় এবং নবযুগের সূচনা হয়। বিশ্বরাজনীতিতে ট্রাম্পের মতো নেতার অভ্যুদয়, আবার যুদ্ধের ঘনঘটা সৃষ্টির চেষ্টা বিশ্বকে কোন্ পথে টেনে নেয় তা এখন দেখার রইল। কোরিয়া সমস্যা কোন দিকে গড়াবে তা নির্ভর করে ট্রাম্প প্রশাসনের মতিগতি এবং নয়াচীনের নীতি নির্ধারণের ওপর। কোরিয়া সমস্যায় চীন পঞ্চাশের দশকের মতো সাহসী ভূমিকা নেবে, না আমেরিকার সঙ্গে মৈত্রী বজায় রাখার জন্য সুবিধাবাদী নীতি নেবে, তাও এই সংকটে দেখা যাবে। ট্রাম্পের হঠকারিতা বিশ্বে রাজনীতির নতুন মেরুকরণ ঘটাতে পারে, যা বিশ্বে একক সুপার পাওয়ারের অহংকার ও আধিপত্য দুইয়েরই অবসান-যুগের সূচক হবে।